На 2017-ы прыпадае 100-годдзе з нараджэння выбітнага педагога, заснавальніка беларускай фартэпіяннай школы, прафесара Ірыны Цвятаевай. Мы, яе вучні, хочам правесці шэраг мерапрыемстваў, прысвечаных гэтай падзеі. Я ўзялася за арганізацыю фартэпіяннага фестывалю ў Брэсце. Там працуе цудоўны калектыў — Сімфанічны аркестр Брэсцкага акадэмічнага тэатра драмы, з якім мы знайшлі агульную творчую мову. З галоўным дырыжорам Аляксандрам Сасноўскім папярэдне дамовіліся, што ў першым аддзяленні мае вучні будуць граць сольную праграму, а ў другім — выступаць разам з аркестрам. Напярэдадні канцэрта я планую правесці профільны майстар-клас.